**PRIJEDLOG!!!**

Na temelju članka 17. stavka 1. točka 1. Zakona o sustavu civilne zaštite („Narodne novine“ broj 82/15, 118/18, 31/20 i 20/21) te članka 52 Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihova donošenja (“Narodne novine” broj 66/21) Općinsko vijeće Općine Dekanovec na svojoj 4. sjednici održanoj 22.12.2021. godine, donijelo je

**GODIŠNJI PLAN RAZVOJA SUSTAVA CIVILNE ZAŠTITE**

**NA PODRUČJU OPĆINE DEKANOVEC U 2022. GODINI S FINANCIJSKIM UČINCIMA ZA TROGODIŠNJE RAZDOBLJE**

Sukladno članku 17. Zakona o sustavu CZ („Narodne novine“ broj 82/15, 118/18, 31/20 i 20/21), kao i mogućim ugrozama, razmjeru opasnosti, prijetnji i posljedica nesreća, većih nesreća i katastrofa utvrđenih Procjenom rizika, s ciljem zaštite i spašavanja ljudi, materijalnih dobara te okoliša kao i sukladno Smjernicama za razvoj sustava civilne zaštite u razdoblju 2020.-2023. godine i ravnomjernog razvoja svih nositelja sustava civilne zaštite, donosi se Godišnji plan razvoja sustava civilne zaštite za 2022. godinu.

Godišnji plan razvoja sustava CZ donosi se temeljem te članka 52. i 53. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihova donošenja („Narodne novine“ 66/21), a odnosi se prije svega na stanje i razvoj svih operativnih snaga sustava CZ prema članku 20. Zakona o sustavu CZ, sastoji se od:

* stožera civilne zaštite,
* operativne snage vatrogastva,
* postrojba CZ
* povjerenici i zamjenici CZ
* udruge
* koordinatori na lokaciji
* snaga Hrvatske gorske službe spašavanja
* Pravne osobe od interesa za sustav CZ

Operativne snage sustava civilne zaštite potrebno je planirati i koristiti isključivo u slučajevima velikih nesreća-događaja s neprihvatljivim posljedicama za zajednicu (npr. Potres, poplava, nesreće za slučaj proloma brana na akumulacijama, nesreće u područjima postrojenja s opasnim tvarima, nesreće na nuklearnim elektranama i sl.) kada njihovo operativno djelovanje koordinira stožer civilne zaštite JLP(R)S.

Za reagiranje u slučaju većine drugih izvanrednih događaja, izvan kategorije velike nesreće čije su posljedice prihvatljive za zajednicu, potrebno je planirati kapacitete redovnih žurnih službi i to na zadaćama zbog kojih su utemeljen.

1. **Stožer civilne zaštite**

Sukladno članku 24 . Zakona o sustavu civilne zaštite („Narodne novine“ broj 82/15, 118/18, 31/20 i 20/21) članove stožera imenuju izvršna tijela jedinica lokalne i područne samouprave, uvažavajući prijedloge službi koje po dužnosti ulaze u sastav Stožera CZ sukladno čl. 24 stavak 3.

Novi Stožer CZ se obavezno imenuje nakon provedenih lokalnih izbora a nakon toga se može vršiti njegovo mijenjanje ili dopunjavanje sukladno važećim zakonskim propisima.

Za uspješan daljnji rad Stožera CZ na području Općine Dekanovec u 2022. godini Načelnik stožera će:

* + U tijeku 2022. godine sazvati sastanak novog Stožera CZ te ga upoznati sa predstojećim zadaćama i aktivnostima u 2022. godini kao i dinamikom izrade dokumentacije CZ proizašle iz Procjene rizika i Plana djelovanja sustava CZ.
  + Izvršiti pripremu za planirane vježbe proizašle iz Plana vježbi CZ za 2022. godinu-u tijeku 2022.
  + Izvršiti analizu provedbe vježbi u roku od mjesec dana nakon održavanja – u tijeku 2022)
  + Sazvati zajednički sastanak Stožera CZ i operativnih snaga određenih Odlukom o određivanju pravnih osoba od interesa za CZ na području Općine Dekanovec u cilju upoznavanja istih sa ugrozama na području Općine te njihovom ulogom u preventivi ili saniranju posljedica od navedenih ugroza- druga polovica 2022.
  + Stožer civilne zaštite Općine Dekanovec će se i nadalje striktno pridržavati svih navedenih odluka i uputa Stožera civilne zaštite Republike Hrvatske tijekom trajanja pandemije koronavirusa COVID-19 te će iste provoditi na terenu, ukoliko će takva situacija biti prisutna i tijekom 2022. godine.

1. **Operativne snage vatrogastva**

Dobrovoljno vatrogasno društvo Dekanovec obavlja svoje aktivnosti sukladno planovima rada za 2022. godinu koje usvajaju na svojim redovitim godišnjim skupštinama.

1. **Povjerenici CZ i koordinatori na lokaciji**
   * Donijeti Odluku o povjerenicima sukladno pravilniku i održati sastanak povjerenika CZ i zamjenika povjerenika CZ- u tijeku 2022. godine
   * provesti njihovo osposobljavanje te ih upoznati sa dužnostima proizašlim iz Plana djelovanja civilne zaštite na području Općine Dekanovec -u tijeku 2022.
   * Opremanje povjerenika CZ - do kraja 2022.
   * Novi Načelnik stožera civilne zaštite će odrediti nove koordinatore na lokaciji te održati sastanak sa koordinatorima i upoznati ih sa mogućim zadaćama i zaduženjima.

**Uzbunjivanje:**

U organizaciji MUP-Ravnateljstvo CZ, područni ured Varaždin, Služba CZ Čakovec, a u suradnji sa Općinom Dekanovec, kao i s dobrovoljnim vatrogasnim društvom Dekanovec utvrditi ispravnost sustava za uzbunjivanje stanovništva u slučaju katastrofe ili velike nesreće te čujnost sirene na području Općine Dekanovec.

1. **Hrvatska gorska služba spašavanja**

Hrvatska gorska služba spašavanja –Stanica Čakovec uz redovne aktivnosti intenzivirati će aktivnosti na povećanju broja svojih članova te obučavanju većeg broja spasioca.

1. **Pravne osobe od interesa za sustav CZ**

Temeljem nove Odluke o pravim osobama od interesa za sustav CZ Općina Dekanovec će:

* + od istih izvršiti prikupljanje podataka te ih unijeti u evidencijski karton E-PO
  + održati sastanak sa pravnim osobama te ih upoznati sa njihovim zadaćama i obavezama proizašlim iz Zakona o sustavu CZ-druga polovica 2022.

1. **Općina Dekanovec će tijekom 2022. godine , u suradnji sa jednom od ovlaštenih tvrtki** iz područja planiranja civilne zaštite i u skladu sa Smjernicama za razvoj sustava civilne zaštite u razdoblju 2020.-2023. godine provoditi slijedeće aktivnosti:
   * Izraditi novu Odluku o pravnim osobama od interesa za sustav CZ
   * Temeljem nove Odluke o pravim osobama od interesa za sustav CZ od istih izvršiti prikupljanje podataka i ažurirati Plan djelovanja CZ
   * Upoznavanje Operativnih snaga sustava CZ sa Procjenom rizika i Planom djelovanja CZ
   * Izrada Plana vježbi za 2023. godinu
   * Održavanje vježbe Operativnih snaga CZ sukladno Planu vježbi za 2022. godinu
   * Opremanje Operativnih snaga sukladno predviđenim financijskim sredstvima i Godišnjem planu razvoja sustava CZ kao i uočenim nedostacima prilikom održavanja vježbi
   * Izrada Plana djelovanja u nepovoljnim vremenskim uvjetima za 2022/23.
   * Izrada Godišnje analize stanja sustava CZ za 2022. i Godišnjeg plana razvoja sustava CZ za 2023.
   * Pripremiti i održati sastanak novog Stožera CZ, te izvršiti upoznavanje istog sa obvezama proizašlim iz Procjene rizika
   * Održati sastanak povjerenika CZ i zamjenika povjerenika CZ, te koordinatora na lokaciji i provesti njihovo osposobljavanje te ih upoznati sa Planom djelovanja CZ na području Općine Dekanovec
   * Vršiti stalno praćenje Zakonskih okvira i sukladno njima postupiti u izvršavanju obveze

**Napomena**

Sve planirane radnje i postupci koji proizlaze iz ovog godišnjeg plana razvoja sustava CZ uveliko ovise o epidemiološkoj situaciji na području općine Dekanovec i prilagođavat će se trenutnoj epidemiološkoj situaciji koja će diktirati mogućnosti provođenja određenih planiranih radnji i postupaka.

Također, obavljat će se i drugi neplanirani postupci i radnje koji će nastati kao produkt odgovora Općine Dekanovec i njenih snaga na zahtjeve epidemiološke situacije tijekom 2022. godine.

**FINANCIJSKI POKAZATELJI RAZVOJA SUSTAVA CIVILNE ZAŠTITE**

|  |  |  |  |
| --- | --- | --- | --- |
|  | **2022. godina** | **Projekcija 2023. godina** | **Projekcija 2024. godina** |
| DVD Dekanovec | 90.000,00 kuna | 90.000,00 kuna | 92.000,00 kuna |
| JVP Čakovec | 19.500,00 kuna | 19.500,00 kuna | 19.500,00 kuna |
| Civilna zaštita | 5.000,00 kuna | 5.000,00 kuna | 5.000,00 kuna |
| Crveni križ | 14.000,00 kuna | 14.000,00 kuna | 14.000,00 kuna |
| **Ukupno** | **128.500,00 kuna** | **128.500,00 kuna** | **130.500,00 kuna** |

**Financiranje sustava civilne zaštite za 2023. i 2024.godinu utvrđeno je Projekcijom proračuna općine Dekanovec za navedene godine.**

**OPĆINSKO VIJEĆE OPĆINE DEKANOVEC**

KLASA: 021-05/21-01/4

URBROJ: 2109/20-01-21-\_\_

Dekanovec, 22.12.2021. godine

**Predsjednica Općinskog vijeća**

Melani Baumgartner

**Prijedlog podnosi općinski načelnik Ivan Hajdarović.**

**OBRAZLOŽENJE:**

Prema članku 17. Zakona o sustavu civilne zaštite („Narodne novine“ broj 82/15, 118/18, 31/20 i 20/21) predstavničko tijelo, na prijedlog izvršnog tijela jedinice lokalne i područne (regionalne) samouprave, između ostalog, u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

Obzirom na navedeno, predlaže se donošenje Plana razvoja sustava civilne zaštite na području Općine Dekanovec u 2022. godini s financijskim učincima za trogodišnje razdoblje.