**PRIJEDLOG**



REPUBLIKA HRVATSKA

MEĐIMURSKA ŽUPANIJA

OPĆINA DEKANOVEC

OPĆINSKO VIJEĆE

Na temelju članka 13. stavak 4. Zakona o zaštiti od požara (NN 92/10) – dalje: Zakon te članka 31. Statuta Općine Dekanovec («Službeni glasnik Međimurske županije» br. 3/2018, 10/2020. i 6/2021), Općinsko vijeće Općine Dekanovec na 4. sjednici održanoj 22.12.2021. godine, donijelo je

**Provedbeni plan unaprjeđenja zaštite od požara**

**na području Općine Dekanovec za 2022. godinu**

### UVOD

Općinsko vijeće Općine Dekanovec donijelo je i usvojilo Procjenu ugroženosti od požara i tehnoloških eksplozija za područje Općine Dekanovec (objavljenu u Službenom glasniku Međimurske županije broj 1/2012). Navedena Procjena temelj je, sukladno članku 13. stavku 4. Zakona, za donošenje godišnjeg provedbenog plana za unaprjeđenje zaštite od požara za područje Općine Dekanovec za 2022. godinu.

**I.**

U cilju unaprjeđenja zaštite od požara na području Općine Dekanovec Općinsko vijeće Općine Dekanovec donosi Provedbeni plan unaprjeđenja zaštite od požara za područje Općine Dekanovec za 2022. godinu (u daljnjem tekstu: Provedbeni plan).

**II.**

U cilju unaprjeđenja zaštite od požara na području Međimurske županije potrebno je u 2022. godini provesti sljedeće organizacijske, tehničke i urbanističke mjere:

1. **Organizacijske mjere**
   1. Vatrogasne postrojbe
2. Sukladno izračunu o potrebnom broju vatrogasaca iz Procjene ugroženosti od požara i tehnoloških eksplozija, potrebno je osigurati potreban broj operativnih vatrogasaca ovisno o području obuhvaćenog požarom (otvoreni prostor, požar čvrstog objekta, požar stambenog objekta)

Izvršitelj zadatka: DVD Dekanovec

1. Tijekom razdoblja povećane opasnosti od izbijanja požara (ljetni period) potrebno je osigurati stalno vatrogasno dežurstvo.

Izvršitelj zadatka: DVD Dekanovec

* 1. Normativni ustroj zaštite od požara.

1. Uskladiti Plan zaštite od požara i tehnoloških eksplozija za Općinu Dekanovec.

Izvršitelj zadatka: Općina Dekanovec

1. Uskladiti Plan motrenja, čuvanja i ophodnje otvorenog prostora

Izvršitelj zadatka: Općina Dekanovec

1. **Tehničke mjere**

2.1. Vatrogasna oprema i tehnika

Sukladno Procjeni zaštite od požara i tehnoloških eksplozija DVD Dekanovec ima postignutu minimalnu opremljenost za 10 dobrovoljnih vatrogasaca.

Izvršitelj zadatka: DVD Dekanovec

1. **Urbanističke mjere**
   1. U postupku donošenja prostorno-planske dokumentacije (prvenstveno provedbene) ovisno o razini prostornih planova obvezno je primijeniti mjere zaštite od požara sukladno važećim propisima.

Izvršitelj zadatka: Općina Dekanovec

* 1. U naseljima sustavno poduzimati potrebne mjere kako bi prometnice i javne površine bile uvijek prohodne u svrhu nesmetane intervencije. U većim kompleksima pravnih osoba osigurati stalnu prohodnost vatrogasnih pristupa i putova evakuacije.

Izvršitelj zadatka: Općina Dekanovec

1. **Organizacijske i administrativne mjere zaštite od požara na otvorenom prostoru**
2. Sukladno važećim propisima koji reguliraju zaštitu od požara na otvorenom prostoru, nužno je urediti okvire ponašanja na otvorenom prostoru, posebice u vrijeme povećane opasnosti od požara.

Izvršitelj zadatka: Općina Dekanovec

1. Bunari i ostale prirodne pričuve vode koje se mogu koristiti za gašenje požara na otvorenom prostoru moraju se redovito čistiti, a prilazni putovi za vatrogasna vozila održavati prohodnima.

Izvršitelj zadatka: Općina Dekanovec, fizičke i pravne osobe koje su vlasnici zemljišta na kojem se nalaze pričuve vode za gašenje požara, DVD Dekanovec

1. Obvezan je nadzor i skrb nad državnim, županijskim i lokalnim cestama te zemljišnim pojasom uz cestu. Zemljišni pojas uz ceste mora biti čist i pregledan kako zbog sigurnosti prometa tako i zbog sprječavanja nastajanja i širenja požara na njemu. Stoga je obvezno čišćenje zemljišnog pojasa uz ceste od lako zapaljivih tvari, odnosno, onih tvari koje bi mogle izazvati požar ili omogućiti odnosno olakšati njegovo širenje.

Izvršitelj zadatka: Županijska uprava za ceste Međimurske županije, Općina Dekanovec

**III.**

Sredstva za provedbu Programa osigurana su u Proračunu općine Dekanovec za 2022. godinu.

**IV.**

Ovaj Provedbeni plan stupa na snagu osmog dana od dana objave u Službenom glasniku Međimurske županije.

# OPĆINSKO VIJEĆE OPĆINE DEKANOVEC

KLASA: 021-05/21-01/04

URBROJ: 2109/20-02-21-

Dekanovec, 22.12.2021.

### Predsjednica Općinskog vijeća

**OpćineDekanovec**

### Melani Baumgartner

**Prijedlog Programa podnosi općinski načelnik Ivan Hajdarović.**

**Obrazloženje:**

Zakon o zaštiti od požara u članku 13. govori:

(1) Jedinice lokalne i područne (regionalne) samouprave donose plan zaštite od požara za svoje područje na temelju procjene ugroženosti od požara, po prethodno pribavljenom mišljenju nadležne policijske uprave. Procjena ugroženosti i plan zaštite od požara županije temelje se na procjenama ugroženosti i planovima zaštite od požara gradova i općina na području županije.

(2) Ministar propisuje uvjete i način izrade te sadržaj planova i procjena ugroženosti iz stavka 1. ovoga članka.

(3) Nadležna vatrogasna zajednica daje prethodno mišljenje na dio procjene ugroženosti od požara za svoje područje koji se odnosi na organizaciju vatrogasne djelatnosti kroz minimalna mjerila dana posebnim propisom kojim se uređuje područje vatrogastva.

**(4) Jedinice lokalne i područne (regionalne) samouprave na temelju procjene ugroženosti iz stavka 1. ovoga članka donose godišnji provedbeni plan unapređenja zaštite od požara za svoje područje za čiju provedbu će osigurati financijska sredstva. Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara županije na čijem prostoru se nalaze. Godišnji provedbeni plan unapređenja zaštite od požara županije donosi se uz sudjelovanje nadležne policijske uprave i vatrogasne zajednice županije.**

(5) Godišnji provedbeni plan unapređenja zaštite od požara iz stavka 4. ovoga članka može biti dio dugoročnijeg plana unapređenja zaštite od požara.

(6) Jedinice lokalne i područne (regionalne) samouprave najmanje jednom godišnje usklađuju planove iz stavka 1. ovoga članka s novonastalim uvjetima.

(7) Jedinice lokalne i područne (regionalne) samouprave najmanje jednom u 5 godina usklađuju procjene ugroženosti iz stavka 1. ovoga članka s novonastalim uvjetima.

(8) Predstavnička tijela jedinica lokalne i područne (regionalne) samouprave najmanje jednom godišnje razmatraju izvješće o stanju zaštite od požara na svom području i stanju provedbe godišnjeg provedbenog plana unapređenja zaštite od požara za svoje područje. Izvješće o stanju zaštite od požara županije i stanju provedbe godišnjeg provedbenog plana unapređenja zaštite od požara županije dostavlja se Nacionalnom odboru za preventivnu zaštitu i gašenje požara i središnjem tijelu državne uprave za vatrogastvo.

(9) Jedinice lokalne i područne (regionalne) samouprave u donošenju planova iz stavka 1. i 4. ovoga članka osigurat će sudjelovanje javnosti.

Temeljem navedenog podnosi se prijedlog kao u prilogu.



REPUBLIKA HRVATSKA

MEĐIMURSKA ŽUPANIJA

OPĆINA DEKANOVEC

OPĆINSKO VIJEĆE

Temeljem članka 17. stavak 1.podstavka 1. Zakona o sustavu civilne zaštite („Narodne novine“ broj 82/15, 118/18, 31/20 i 20/21), članka 48. stavka 2. Pravilnika o nositeljima, sadržaju i postupcima izrade planskih dokumenta u civilnoj zaštiti te načinu informiranja javnosti u postupku njihovog donošenja („Narodne novine“ broj 66/21) i članka 31. Statuta općine Dekanovec (Službeni glasnik Međimurske županije br.3/18, 10/20, 6/21) Općinsko vijeće općine Dekanovec na svojoj 4. sjednici održanoj 22.12.2021. godine, donijelo je

**ANALIZA STANJA SUSTAVA CIVILNE ZAŠTITE**

**NA PODRUČJU OPĆINE DEKANOVEC**

**ZA 2021. GODINU**

**UVOD**

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Općina Dekanovec dužna je organizirati poslove uz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne novine“ broj 82/15, 118/18, 31/20 i 20/21) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje na svom području.

**STANJE SUSTAVA ZAŠTITE I SPAŠAVANJA NA PODRUČJU OPĆINE DEKANOVEC**

**1. PLANSKI DOKUMENTI**

**1.1. Procjena rizika od velikih nesreća za Općinu Dekanovec, Plan zaštite i spašavanja i Plan civilne zaštite**

Procjena rizika od velikih nesreća, Plan zaštite i spašavanja i Plan civilne zaštite izrađeni su temeljem Zakona o sustavu civilne zaštite , Pravilnika o mobilizaciji i djelovanju operativnih snaga zaštite i spašavanja i ostalim zakonskim i podzakonskim aktima i propisima.

Procjena rizika od velikih nesreća za Općinu Dekanovec usvojena je 06.06.2018. godine na 5. sjednici Općinskog vijeća te Izmjena Procjene rizika od velikih nesreća za Općinu Dekanovec usvojena 22.10.2019. godine na 13. sjednici Općinskog vijeća, a Plan zaštite i spašavanja Općine Dekanovec i Plan civilne zaštite Općine Dekanovec usvojeni su na 12. sjednici općinskog Vijeća Općine Dekanovec dana 15.06.2015. godine.

Operativne snage i druge pravne osobe od interesa za zaštitu i spašavanje upoznate su sa zadaćama koje proizlaze iz Plana zaštite i spašavanja i Plan civilne zaštite dostavljenim Izvodima.

Općinski načelnik donio je Plan pozivanja Stožera zaštite i spašavanja Općine Dekanovec (Klasa: 021-05/10-01/102, Urbroj: 2109/20-10-01) dana 06.12. 2010. godine.

**2. OPERATIVNE SNAGE**

Općinsko vijeće Općine Dekanovec na svojoj 7. sjednici donijelo je Odluku o određivanju pravnih osoba od interesa za sustav civilne zaštite u Općini Dekanovec dana 14.09.2018. godine.

***2.1. STOŽER ZAŠTITE I SPAŠAVANJA***

Stožer zaštite i spašavanja je stručno, operativno i koordinativno tijelo koje pruža stručnu pomoć i priprema akcije zaštite i spašavanja. Osniva se za upravljanje i usklađivanje aktivnosti operativnih snaga i ukupnih ljudskih i materijalnih resursa zajednice u slučaju neposredne prijetnje, katastrofe i veće nesreće s ciljem sprečavanja, ublažavanja i otklanjanja posljedica katastrofe i veće nesreće na području Općine Dekanovec.

Stožer civilne zaštite Općine Dekanovec imenovani je 21.06.2021. godine.

Kontakt podaci (adrese, fiksni i mobilni telefonski brojevi) kontinuirano se ažuriraju u planskim dokumentima.

***2.2. ZAPOVJEDNIŠTVO I POSTROJBE VATROGASTVA***

***2.2.1. Dobrovoljna vatrogasna društva Općine Dekanovec***

U Općini Dekanovec djeluju Dobrovoljno vatrogasno društvo Dekanovec koje je u sastavu Vatrogasne zajednice Međimurske županije i Vatrogasne zajednice Općina Dekanovec – Domašinec – Podturen.

* **Značajnije aktivnosti provedene u 2021. Godini**

Značajnije aktivnosti koje su provedene u 2021. godini za DVD Dekanovec su: osposobljavanje za vatrogasna zvanja, pregled hidrantske mreže, predžetvene i žetvene aktivnosti i ostalo.

U 2021.godini DVD Dekanovec na području Općine Dekanovec nije imalo intervencije.

DVD se redovito osposobljava za provođenje najzahtjevnijih zadaća i spašavanja. DVD je solidno opremljeno. Ove godine nabavljeno je novo kombi vozilo Opel Vivaro za prijevoz vatrogasaca.

***2.3. ZAPOVJEDNIŠTVA I POSTROJBE CIVILNE ZAŠTITE***

Civilna zaštita je oblik organiziranja, pripremanja i sudjelovanja građana, pravnih osoba, državnih upravnih tijela i jedinica lokalne samouprave i uprave radi zaštite i spašavanja ljudi, dobara i okoliša od rizika i posljedica prirodnih, tehničko-tehnoloških i ekoloških nesreća.

***Postrojba civilne zaštite***

Shodno izmjeni Odluke Procjene rizika od velikih nesreća za Općinu Dekanovec usvojena je Odluka o ukidanju postrojbe Civilne zaštite opće namjene Općine Dekanovec.

S obzirom na niske rizike ugroze Općine Dekanovec od velikih nesreća i katastrofa utvrđenog usvojenom Procjenom rizika od velikih nesreća Općine, svoje će obveze u funkcioniranju sustava Civilne zaštite na području Općine Dekanovec vršiti prvenstveno gotovim snagama (DVD Dekanovec, HGSS Čakovec i GDCK Čakovec) i pravnim osobama od interesa za sustav Civilne zaštite, te kao ispomoć gotovim snagama Povjerenicima Civilne zaštite i koordinatori na terenu.

**Pravne osobe koje će poradi nekog interesa dobiti zadaće u zaštiti i spašavanju stanovništva, materijalnih i kulturnih dobara**

U aktivnostima zaštite i spašavanja uslijed katastrofa i velikih nesreća na području Općine Dekanovec prvenstveno se angažiraju materijalno-tehnički resursi pravnih osoba. Na području Općine Dekanovec nema srednjih i velikih gospodarskih kapaciteta.

Pravne osobe utvrđene su odlukom općinskog vijeća.

**2.5. Smještajni kapaciteti**

Za smještaj i zbrinjavanje ugroženog stanovništva predviđeni je objekt Doma kulture Općine Dekanovec.

Odgovorne osobe predviđenih objekata za smještaj i zbrinjavanje upoznate su sa zadaćama i obvezama koje proizlaze iz Plana zaštite i spašavanja i Plana civilne zaštite Općine Dekanovec.

***3. Operativne snage koje djeluju na području Općine DEKANOVEC, a nisu u nadležnosti Općine te postupaju prema vlastitim operativnim planovima***

Pravne osobe koje se zaštitom i spašavanjem bave kao svojom redovnom djelatnošću djeluju sukladno svojim operativnim planovima i Planu zaštite i spašavanja za područje Općine Dekanovec. Pozivaju se, mobiliziraju i aktiviraju za provođenje mjera i postupaka u cilju sprječavanja nastanka, ublažavanja, te uklanjanja posljedica katastrofa i velikih nesreća. To su:

* Zavod za hitnu medicinu Međimurske županije,
* Zavod za javno zdravstvo Međimurske županije,
* Dom zdravlja Međimurske županije,
* Veterinarska stanica Prelog
* Hrvatske vode VGO za Muru i Gornju Dravu,VGI Čakovec
* MUP Policijska postaja Čakovec,
* JVP Čakovec,
* DUZS, Područni ured za zaštitu i spašavanje Čakovec
* Bioinstitut d.o.o Čakovec,
* Centar za socijalnu skrb Čakovec, J. Gotovca 9., Čakovec,
* Gradsko društvo crvenog križa Čakovec, Kralja Tomislava 29, Čakovec,
* Hrvatska gorska služba spašavanja – Stanica Čakovec,
* HEP Operator distribucijskog sustava d.o.o., Žrtava fašizma 1, Čakovec,
* Međimurske vode d.o.o., Matice hrvatske 10, Čakovec,
* Međimurje plin d.o.o., Obrtnička 4, Čakovec,
* Županijska uprava za ceste Međimurske županije, Mihovljanska 70, Čakovec,
* Hrvatske šume – Uprava šuma podružnica Koprivnica, Šumarija Čakovec, Dr.A.Starčevića 57., Čakovec,
* Poljoprivredna savjetodavna služba Čakovec, Zrinsko – Frankopanska 9/III, Čakovec,
* Savjetodavna poljoprivredna služba Međimurske županije
* Poljoprivredna zadruga Čakovec

**4. ZAKLJUČAK**

Temeljem analize sustava civilne zaštite može se zaključiti da je stanje sustava zadovoljavajuće.

Općina Dekanovec spada u red manje ugroženih Općina. Postojeće organizirane snage uz pomoć svih građana moći će obaviti sve potrebne zadaće u slučaju većih elementarnih nepogoda i drugih katastrofa.

Članovi stožera civilne zaštite na čelu s Načelnikom stožera aktivno su uključeni u sve mjere i radnje vezane uz suzbijanje epidemije uzrokovane korona virusom te provođenje propisanih mjera nacionalnog stožera. Sve planirane radnje i postupci koji su bili planirani za 2021. godinu a nisu izvršene zbog epidemiološke situacije uslijed epidemije korona virusa uglavnom su prenesene i planirane za 2022. godinu.

5. Analiza stanja sustava zaštite i spašavanja Općine Dekanovec za 2021. godini stupa na snagu osmog dana od dana objave u «Službenom glasniku Međimurske županije».

**OPĆINSKO VIJEĆE OPĆINE DEKANOVEC**

KLASA: 021-05/21-01/04

URBROJ: 2109/20-02-21-

Dekanovec, 22.12.2021.

### Predsjednica Općinskog vijeća

**OpćineDekanovec**

### Melani Baumgartner